Gustave Courbet

I Jean Désiré Gustave Courbet (10 ya ing Junio 1819 – 31 ya ing Diciembre 1877) métung yang Frances a pintor a ménimúna king pangimut a Realismo king pámamintúra king Francia anyang kalabingsyam a siglu. Sikuil nó réng pátakaran ning academia ampó ing pangimut a Romanticismo ning minúnang henerasion da réng talalalang. Migsilbí yang alimbáwâ ing kayang pángatimáwa karéng tútuking talalalang, anti réng Impresionista ampó réng Cubista. Maulagá ya ing lugal nang king pámamintúrang Frances anyang kalabingsyam a siglu a migdalang pámagbáyu ampóng antimóng talalalang a matapang manalakaran king kétawan ó sociedad kapamílatan ning óbrá na.